สอดยาไปตอนอายุครรภ์3เดือน มีเลือดออกมาแต่ไม่เยอะ แล้วเมื่อวานซื้อที่ตรวจมาพบว่ายังท้องอยู่และได้ทำการอัลตราซาวด์ บอกว่า ลูกปกติ แสดงว่ายาที่ทำแท้งไม่ได้ส่งผลให้ลูกใช่ไหมคะ แต่ยังไม่ได้ไปฝากครรภ์
สวัสดีค่ะ หากได้สอดยาเพื่อยุติการตั้งครรภ์ครบจำนวนแล้ว และไม่พบมีชิ้นส่วนของการตั้งครรภ์หลุดออกมาภายใน 4 ชั่วโมง ก็แสดงว่าการยุติการตั้งครรภ์ล้มเหลว และหากได้ตรวจอัลตราซาวด์แล้ว พบทารกยังคงอยู่ครรภ์ปกติ ก็ย่อมแสดงว่าไม่ได้มีการแท้งเกิดขึ้นค่ะแนะนำควรลองตัดสินใจอีกครั้ง ว่าจะให้เด็กคนนี้ได้เกิดมาหรือไม่ ควรลองปรึกษากับแฟน พ่อ แม่ ทั้งฝ่ายเราหรือฝ่ายแฟน หรือผู้ใหญ่ที่ดูแลเรา บางทีพ่อ แม่อาจอยากได้หลานก็ได้ค่ะ และลูกคนนี้ที่จะเกิดมา อาจเป็นกำลังสำคัญในอนาคตของเราก็ได้ ไม่ควรคิดและตัดสินใจเองเพียงคนเดียวนอกจากนี้หากทำแท้งเองด้วยวิธีที่ไม่ถูกต้อง ไม่ได้อยู่ในการกระทำของแพทย์เฉพาะทาง หรือใช้ยาปลอม ก็มีโอกาสที่จะเกิดอันตรายและภาวะแทรกซ้อนได้ค่ะ อย่างไรก็ควรคิดให้รอบคอบอีกครั้งนะคะ เป็นกำลังใจให้ค่ะ